b"\n_START_ARTICLE_\nVegetarianism\n_START_PARAGRAPH_\nVegetarianismul este practica unei diete ce exclude toate produsele animale, printre care mezelurile, pe\xc8\x99tele, stridiile, crustaceele \xc8\x99i alte produse ob\xc8\x9binute prin m\xc4\x83cel._NEWLINE_Sunt mai multe variante de diet\xc4\x83, unele includ ou\xc4\x83le \xc8\x99i/sau alte produse ob\xc8\x9binute de la animale, precum lactatele, icrele \xc8\x99i mierea, pe c\xc3\xa2nd veganismul exclude tot ce \xc8\x9bine de produse animale. Un termen ar fi regim pe baz\xc4\x83 de plante._NEWLINE_O diet\xc4\x83 vegan\xc4\x83 este o form\xc4\x83 de vegetarianism ce exclude toate produsele animale din diet\xc4\x83, printre care \xc8\x99i mierea. Acei care practic\xc4\x83 veganismul din motive etice exclud produsele animale din dieta lor ca parte dintr-o practic\xc4\x83 mai mare de \xc3\xaenfr\xc3\xa2nare de la folosirea animalelor pentru orice scop (ex. piele, blan\xc4\x83 etc.), deseori din suport pentru drepturile animalelor._NEWLINE_Mul\xc8\x9bi vegetarieni consum\xc4\x83 produse lactate, iar mul\xc8\x9bi m\xc4\x83n\xc3\xa2nc\xc4\x83 ou\xc4\x83. Lacto vegetarianismul include produsele lactate dar exclude ou\xc4\x83le (astfel fiind practicat de vegetarienii hindu\xc8\x99i din India), ovo vegetarianismul include ou\xc4\x83le dar exclude lactatele, iar lacto-ovo vegetarianismul le cuprinde pe am\xc3\xa2ndou\xc4\x83. Apivegetarianismul include Mierea._NEWLINE_Semi-vegetarianismul se constituie dintr-o diet\xc4\x83 bazat\xc4\x83 pe m\xc3\xa2nc\xc4\x83rurile vegetariene, dar poate include pe\xc8\x99te sau c\xc3\xa2teodat\xc4\x83 mezeluri, precum \xc8\x99i lactate sau ou\xc4\x83. Asocierea semi-vegetarianismului cu vegetarianismul \xc3\xaen argoul profesional, \xc3\xaen special pescetarianismul (denumit \xc8\x99i pesco-vegetarianism; este descris ca o diet\xc4\x83 vegetarian\xc4\x83 ce include pe\xc8\x99te), a dus la ceea ce grupurile vegetariene au citat ca fiind categorisire improprie a acestor diete ca fiind vegetariene. Societatea vegetarian\xc4\x83, care a ini\xc8\x9biat popularitatea folosirii termenului \xe2\x80\x9evegetarian\xe2\x80\x9d de prin 1847, condamn\xc4\x83 asocierea semi-vegetarianismului ca vegetarianism valid; organiza\xc8\x9bia indic\xc4\x83 faptul c\xc4\x83 a consuma pe\xc8\x99te nu este vegetarian._NEWLINE_Motivul alegerii acestei diete poate fi legat de moralitate, religie, cultur\xc4\x83, etic\xc4\x83, estetic\xc4\x83, mediul \xc3\xaenconjur\xc4\x83tor, societate, economie, politic\xc4\x83, gust sau s\xc4\x83n\xc4\x83tate. Dietele vegetariene preg\xc4\x83tite corespunz\xc4\x83tor satisfac valorile nutri\xc8\x9bionale pentru toate stagiile vie\xc8\x9bii.\n_START_SECTION_\nIstorie\n_START_PARAGRAPH_\nPrimele registre ale vegetarianismului ca \xc8\x99i concept \xc8\x99i practic\xc4\x83, printre un num\xc4\x83r considerabil de oameni, sunt din India antic\xc4\x83 \xc8\x99i antica civiliza\xc8\x9bie greac\xc4\x83 \xc3\xaen Sudul Italiei \xc8\x99i \xc3\xaen Grecia \xc3\xaen secolul al VI-lea \xc3\xae.e.n.. \xc3\x8en ambele cazuri, dieta a fost corelat\xc4\x83 cu ideea non-violen\xc8\x9bei fa\xc8\x9b\xc4\x83 de animale \xc8\x99i a fost promovat\xc4\x83 de grupuri religioase \xc8\x99i filozofi. Urm\xc3\xa2nd cre\xc8\x99tinarea Imperiului Roman \xc3\xaen antichitate, vegetarianismul a disp\xc4\x83rut practic din Europa. C\xc3\xa2\xc8\x9biva c\xc4\x83lug\xc4\x83ri din Europa Medieval\xc4\x83 au interzis consumarea c\xc4\x83rnii din motive ascetice, dar niciunul dintre ei nu excludeau pe\xc8\x99tele. Vegetarianismul a reap\xc4\x83rut \xc3\xaen Europa \xc3\xaen timpul epocii Rena\xc8\x99terii. A devenit o practic\xc4\x83 popular\xc4\x83 prin secolele al XIX-lea \xc8\x99i al XX-lea._NEWLINE_\xc3\x8en 1847, prima Societate Vegetarian\xc4\x83 a fost fondat\xc4\x83 \xc3\xaen Anglia; Germania, Olanda \xc8\x99i alte \xc8\x9b\xc4\x83ri au urmat exemplul. Uniunea Vegetarian\xc4\x83 Interna\xc8\x9bional\xc4\x83, o uniune a societ\xc4\x83\xc8\x9bilor na\xc8\x9bionale, \xc8\x99i-a pus bazele \xc3\xaen 1908. \xc3\x8en Vest, popularitatea vegetarianismului a crescut prin secolul al XX-lea ca rezultatul interesului fa\xc8\x9b\xc4\x83 de nutri\xc8\x9bie, etic\xc4\x83 \xc8\x99i, mai recent, economie \xc8\x99i ecologie. Azi, vegetarienii indieni, \xc3\xaen special lacto-vegetarienii, sunt estima\xc8\x9bi a fi 70% din totalul vegetarienilor din toat\xc4\x83 lumea. Ei constituie 20%-42% din popula\xc8\x9bia Indiei. \xc3\x8en S.U.A., sondajele arat\xc4\x83 doar 1%-2,8% din adul\xc8\x9bi care nu m\xc4\x83n\xc3\xa2nc\xc4\x83 carne.\n_START_SECTION_\nBeneficii de s\xc4\x83n\xc4\x83tate \xc8\x99i \xc3\xaengrijor\xc4\x83ri\n_START_PARAGRAPH_\nVegetarianismul este considerat a fi o diet\xc4\x83 s\xc4\x83n\xc4\x83toas\xc4\x83 \xc8\x99i viabil\xc4\x83. \xe2\x80\x9eAsocia\xc8\x9bia Dietetic\xc4\x83 American\xc4\x83 \xc8\x99i Dieticienii Canadei\xe2\x80\x9d a g\xc4\x83sit un regim vegetarian planificat corespunz\xc4\x83tor pentru a satisface nevoile nutri\xc8\x9bionale pentru toate stagiile vie\xc8\x9bii, iar studiile pe scar\xc4\x83 larg\xc4\x83 arat\xc4\x83 c\xc4\x83 vegetarianismul descre\xc8\x99te semnificativ riscul de cancer, atac de cord sau alte boli fatale. Nutrien\xc8\x9bii, proteinele \xc8\x99i amino acizii necesari pentru sus\xc8\x9binerea corpului se pot g\xc4\x83si \xc3\xaen legumele frunzoase, cereale, nuci sau lapte de soia. Aceste diete ajut\xc4\x83 la men\xc8\x9binerea greut\xc4\x83\xc8\x9bii corpului sub control \xc8\x99i reduce astfel riscul de boal\xc4\x83 la inim\xc4\x83 sau osteoporoz\xc4\x83. _NEWLINE_Carnea ro\xc8\x99ie, \xc3\xaen particular, s-a descoperit a fi direct asociat\xc4\x83 cu cre\xc8\x99terea dramatic\xc4\x83 a riscului de cancer la pl\xc4\x83m\xc3\xa2n, esofag, ficat \xc8\x99i colon._NEWLINE_Alte studii arat\xc4\x83 c\xc4\x83 nu exist\xc4\x83 diferen\xc8\x9be semnificative \xc3\xaentre mortalitatea vegetarienilor \xc8\x99i non-vegetarienilor cauzat\xc4\x83 de boal\xc4\x83 cerebrovascular\xc4\x83, cancer de stomac, cancer colo-rectal, cancer la s\xc3\xa2n sau la prostat\xc4\x83._NEWLINE_Asocia\xc8\x9bia Dietetic\xc4\x83 American\xc4\x83 \xc8\x99i Dieticienii Canadei a afirmat c\xc4\x83 un regim vegetarian contribuie cu numerose beneficii nutri\xc8\x9bionale, incluz\xc3\xa2nd nivele sc\xc4\x83zute de gr\xc4\x83sime saturat\xc4\x83, colesterol, nivele mai mari de carbohidra\xc8\x9bi, fibre, magneziu, potasiu, \xc8\x99i antioxidan\xc8\x9bi precum vitamina C \xc8\x99i E. Din cercet\xc4\x83ri clinice preliminare a reie\xc8\x99it c\xc4\x83 veganii au un risc mai mic de de boal\xc4\x83 de inim\xc4\x83 ischemic\xc4\x83, hipertensiune, diabet tip 2 \xc8\x99i obezitate. O trecere \xc3\xaen revist\xc4\x83 sistematic\xc4\x83 din 2016 a ar\xc4\x83tat reducerea la vegani a indexului masei corporale, colesterolului total, colesterolului LDL, nivelului de glucoz\xc4\x83, indic\xc3\xa2nd probabil un risc mai sc\xc4\x83zut de boal\xc4\x83 de inim\xc4\x83 ischemic\xc4\x83 \xc8\x99i de cancer, dar nu a avut efecte asupra mortalit\xc4\x83\xc8\x9bii, bolilor cardiovasculare, bolilor cerebrovasculare \xc8\x99i mortalit\xc4\x83\xc8\x9bii de cancer.\n_START_SECTION_\nNutri\xc8\x9bie\n_START_PARAGRAPH_\nDietele vegetariene vestice sunt, \xc3\xaen mod tipic, mari \xc3\xaen carotenoide, dar relativ sc\xc4\x83zute \xc3\xaen acizi gra\xc8\x99i \xc8\x99i vitamina B\xe2\x82\x81\xe2\x82\x82. Veganii pot avea insuficien\xc8\x9b\xc4\x83 de vitamina B \xc8\x99i calciu dac\xc4\x83 nu m\xc4\x83n\xc3\xa2nc\xc4\x83 destule alimente precum verde\xc8\x9buri, plante frunzoase sau tofu._NEWLINE_Nivele crescute de fibr\xc4\x83, acid folic, vitamina C \xc8\x99i E \xc8\x99i magneziu, precum \xc8\x99i consumarea sc\xc4\x83zut\xc4\x83 \xc3\xaen gr\xc4\x83simi saturate sunt toate beneficii ale dietei vegetariene.\n_START_SECTION_\nProteine\n_START_PARAGRAPH_\nConsumarea de proteine la dietele vegetariene este doar cu pu\xc8\x9bin mai sc\xc4\x83zut\xc4\x83 dec\xc3\xa2t \xc3\xaen cea care include carnea, dar poate \xc3\xaendeplini cerin\xc8\x9bele zilnice pentru orice persoan\xc4\x83, chiar \xc8\x99i atle\xc8\x9bi._NEWLINE_Studiile f\xc4\x83cute de Universitatea Harvard precum \xc8\x99i alte studii f\xc4\x83cute \xc3\xaen Statele Unite ale Americii, Marea Britanie, Canada, Australia, Noua Zeeland\xc4\x83 \xc8\x99i c\xc3\xa2teva \xc8\x9b\xc4\x83ri europene au ar\xc4\x83tat c\xc4\x83 dietele vegetariene contribuie cu mai mult dec\xc3\xa2t necesarul de proteine at\xc3\xa2ta timp c\xc3\xa2t o varietate de plante sunt valabile \xc8\x99i consumate. Proteinele sunt compuse din amino acizi, iar \xc3\xaengrijorarea frecvent\xc4\x83 pentru proteinele din surse vegetale este consumarea inadecvat\xc4\x83 de \xe2\x80\x9eamino acizii esen\xc8\x9biali\xe2\x80\x9d, ce nu pot fi sintetiza\xc8\x9bi de corpul uman. Pe c\xc3\xa2nd produsele lactate \xc8\x99i ou\xc4\x83le asigur\xc4\x83 surse complete pentru lacto-ovo vegetarieni, singurele surse vegetale cu cantit\xc4\x83\xc8\x9bi semnificative din toate cele opt tipuri de amino acizi esen\xc8\x9biali sunt soia, semin\xc8\x9bele de c\xc3\xa2nep\xc4\x83, amarant, hri\xc8\x99c\xc4\x83. Nu este imperativ, totu\xc8\x99i, a ob\xc8\x9bine proteine din aceste surse - amino acizii necesari pot fi de asemenea ob\xc8\x9binu\xc8\x9bi prin m\xc3\xa2ncarea de o varietate de plante complementare, care \xc3\xaen combina\xc8\x9bie asigur\xc4\x83 to\xc8\x9bi amino acizii esen\xc8\x9biali (ex. orez \xc8\x99i fasole, humus, pita etc.). O consumare variat\xc4\x83 de asemena surse poate fi adecvat\xc4\x83.\n_START_SECTION_\nFier\n_START_PARAGRAPH_\nDietele vegetariene con\xc8\x9bin \xc3\xaen mod tipic nivel de fier similar cu cele non-vegetariene, dar acestea au biovalabilitate sc\xc4\x83zut\xc4\x83 fa\xc8\x9b\xc4\x83 de fierul din surse de carne. Printre m\xc3\xa2nc\xc4\x83rurile vegetariene bogate \xc3\xaen fier se includ: fasolele negre, acaju, linte, ov\xc4\x83z, stafide, p\xc4\x83st\xc4\x83i, boabe de soia, c\xc3\xa2teva cereale, semin\xc8\x9be de floarea-soarelui, sos de tomate, p\xc3\xa2ine de gr\xc3\xa2u etc.. Dietele vegane sunt, de obicei, mai bogate \xc3\xaen fier deoarece produsele lactate sunt sc\xc4\x83zute \xc3\xaen acest domeniu._NEWLINE_Deficien\xc8\x9ba de fier este mai comun\xc4\x83 la femeile \xc8\x99i copiii vegetarieni dec\xc3\xa2t la consumatorii de carne, dar anemia cauzat\xc4\x83 de aceast\xc4\x83 deficien\xc8\x9b\xc4\x83 este rar\xc4\x83.\n_START_SECTION_\nCalciu\n_START_PARAGRAPH_\nNivelul de calciu consumat de vegetarieni este identic cu cel al non-vegetarienilor. Totu\xc8\x99i, procesul de mineralizare a oaselor se ata\xc8\x99eaz\xc4\x83 de veganii care nu consum\xc4\x83 destule verde\xc8\x9buri frunzoase, ce sunt abundente \xc3\xaen calciu. Acest proces nu a fost g\xc4\x83sit \xc3\xaen lacto/ovo/lacto-ovo vegetarieni.\n_START_SECTION_\nVitamina B12\n_START_PARAGRAPH_\nPlantele nu sunt \xc3\xaen general surse eficiente de vitamina B\xe2\x82\x81\xe2\x82\x82, dar vegetarienii o pot ob\xc8\x9bine prin produse lactate, ou\xc4\x83, fructe uscate sau suplimente alimentare. Din moment ce corpul uman conserv\xc4\x83 B\xe2\x82\x81\xe2\x82\x82 \xc8\x99i o refolose\xc8\x99te f\xc4\x83r\xc4\x83 s\xc4\x83 distrug\xc4\x83 substan\xc8\x9ba, eviden\xc8\x9be clinice asupra deficien\xc8\x9bei de B\xe2\x82\x81\xe2\x82\x82 nu sunt comune. Corpul poate p\xc4\x83stra cantit\xc4\x83\xc8\x9bi de vitamin\xc4\x83 p\xc3\xa2n\xc4\x83 la 30 de ani f\xc4\x83r\xc4\x83 s\xc4\x83 fie necesar\xc4\x83 aprovizionarea._NEWLINE_Recomandarea de a lua suplimente a fost pus\xc4\x83 sub semnul \xc3\xaentreb\xc4\x83rii de c\xc4\x83tre studii ce arat\xc4\x83 c\xc4\x83 B\xe2\x82\x81\xe2\x82\x82 exogen intervine \xc3\xaen absorb\xc8\x9bia corespunz\xc4\x83toare a acestei vitamine \xc3\xaen forma sa natural\xc4\x83. Num\xc4\x83rul de studii asupra B\xe2\x82\x81\xe2\x82\x82 a crescut \xc3\xaen ultimii ani, iar cercet\xc4\x83torii de la Universitatea Hiroshima au creat metode de a cre\xc8\x99te plante bogate \xc3\xaen aceast\xc4\x83 vitamin\xc4\x83._NEWLINE_\xe2\x80\x9ePlantele de exemplu nu con\xc8\x9bin vitamina B12. Lipsa acestei vitamine afecteaz\xc4\x83 \xc3\xaen cele din urm\xc4\x83 creierul, mai ales la copii; asta s-a \xc3\xaent\xc3\xa2mplat \xc3\xaen anii '70 c\xc3\xa2nd Adelbert Nelissen, liderul unei secte, a convins p\xc4\x83rin\xc8\x9bii unor copii s\xc4\x83-i alimenteze exclusiv macrobiotic-veganistic. Copiii au fost malnutri\xc8\x9bi \xc8\x99i nu s-au mai recuperat; ca adolescen\xc8\x9bi ei aveau creiere care func\xc8\x9bionau prost.\xe2\x80\x9d_NEWLINE_\xe2\x80\x94Martijn B. Katan, 6 mei 2017: Eetfabels uit de oorlog_NEWLINE_Nu exist\xc4\x83 vreo plant\xc4\x83 care s\xc4\x83 fie surs\xc4\x83 de \xc3\xaencredere pentru vitamina B\xe2\x82\x81\xe2\x82\x82.\n_START_SECTION_\nVitamina D\n_START_PARAGRAPH_\nNivelurile de vitamina D nu apar mai sc\xc4\x83zute la vegetarieni (de\xc8\x99i studiile au ar\xc4\x83tat c\xc4\x83 mul\xc8\x9bi din popula\xc8\x9bia general\xc4\x83 sunt deficien\xc8\x9bi). Produse care includ laptele, laptele de soia \xc8\x99i gr\xc3\xa2ne de cereale pot fi fortificate pentru a asigura o surs\xc4\x83 bun\xc4\x83 de vitamina D, iar ciupercile asigur\xc4\x83 2700 unit\xc4\x83\xc8\x9bi interna\xc8\x9bionale per por\xc8\x9bie (adic\xc4\x83 aproximativ 85 grame sau 1/2 de can\xc4\x83) de vitamina D\xe2\x82\x82 dac\xc4\x83 sunt expuse la 5 minute de lumin\xc4\x83 UV dup\xc4\x83 ce au fost recoltate. Pentru cei care nu primesc expunere solar\xc4\x83 \xc8\x99i/sau m\xc3\xa2ncare adecvat\xc4\x83, suplimente de vitamina D sunt necesare.\n_START_SECTION_\nAcizi gra\xc8\x99i\n_START_PARAGRAPH_\nDieta vegetarian\xc4\x83 nu include pe\xc8\x99tele \xe2\x80\x94 o surs\xc4\x83 major\xc4\x83 de acizi gra\xc8\x99i Omega 3, de\xc8\x99i exist\xc4\x83 unele surse pe baz\xc4\x83 de plante, precum soia, nuci, semin\xc8\x9be de dovleac dar mai ales semin\xc8\x9be de c\xc3\xa2nep\xc4\x83 \xc8\x99i in. M\xc3\xa2nc\xc4\x83ruri din plante aprovizioneaz\xc4\x83 cu acid alpha-linoleic, dar nu \xc8\x99i acizii gra\xc8\x99i n-3 EPA \xc8\x99i DHA, care pot fi g\xc4\x83si\xc8\x9bi \xc3\xaen cantit\xc4\x83\xc8\x9bi mici \xc3\xaen ou\xc4\x83 sau produse lactate. Vegetarienii, \xc8\x99i mai ales veganii, au niveluri mai sc\xc4\x83zute de EPA \xc8\x99i DHA dec\xc3\xa2t consumatorii de carne. Pe c\xc3\xa2nd consecin\xc8\x9bele acestei deficien\xc8\x9be nu sunt cunoscute, este improbabil ca suplimentele cu acid alpha-linoleic s\xc4\x83 m\xc4\x83reasc\xc4\x83 semnificativ nivelurile._NEWLINE_Suplimentele con\xc8\x9bin extracte de alge de mare. Algele \xc3\xaentregi nu sunt bune, deoarece nivelul lor ridicat de iod limiteaz\xc4\x83 cantitatea \xc3\xaen care pot fi consumate \xc3\xaen siguran\xc8\x9b\xc4\x83. Totu\xc8\x99i, unele alge precum spirulina sunt bune surse de acid gamma-linoleic, acid alpha-linoleic, acid linoleic \xc8\x99i al\xc8\x9bi acizi.\n_START_SECTION_\nLongevitate\n_START_PARAGRAPH_\nUn metastudiu din 1999 a comparat \xc8\x99ase studii majore din \xc8\x9b\xc4\x83rile vestice. S-a g\xc4\x83sit faptul c\xc4\x83 rata mortalit\xc4\x83\xc8\x9bii este cea mai sc\xc4\x83zut\xc4\x83 la m\xc3\xa2nc\xc4\x83torii de pe\xc8\x99te (0,82) urma\xc8\x9bi de lacto/ovo/lacto-ovo vegetarieni (0,84) \xc8\x99i cei care m\xc4\x83n\xc3\xa2nc\xc4\x83 carne ocazional (0,84), iar apoi de cei ce consum\xc4\x83 carne regulat \xc8\x99i veganii (1,0). C\xc3\xa2nd studiul \xc8\x99i-a f\xc4\x83cut cea mai bun\xc4\x83 estimare a ratei mortalit\xc4\x83\xc8\x9bii pentru vegetarieni, consider\xc3\xa2nd factorii necesari, aceasta s-a dovedit a fi 0,94._NEWLINE_\xc3\x8en \xe2\x80\x9eMortalitatea Vegetarienilor Britanici\xe2\x80\x9d, s-a concluzionat c\xc4\x83 vegetarienii britanici au rata mortalit\xc4\x83\xc8\x9bii mai sc\xc4\x83zut\xc4\x83 fa\xc8\x9b\xc4\x83 de popula\xc8\x9bia general\xc4\x83, dar poate fi comparat\xc4\x83 cu cea a unor non-vegetarieni, astfel suger\xc3\xa2ndu-se c\xc4\x83 beneficiile se datoreaz\xc4\x83 stilului de via\xc8\x9b\xc4\x83 non-dietetic, f\xc4\x83r\xc4\x83 fumat._NEWLINE_Cercet\xc4\x83torii au descoperit c\xc4\x83 stilurile de via\xc8\x9b\xc4\x83 diferite pot influen\xc8\x9ba durata vie\xc8\x9bii cu p\xc3\xa2n\xc4\x83 la 10 ani. Printre aceste stiluri, s-a estimat c\xc4\x83 vegetarianismul confer\xc4\x83 de la 1-1/2 la 2 ani de via\xc8\x9b\xc4\x83. Cinci din cinci sondaje au concluzionat c\xc4\x83 adul\xc8\x9bii care urmeaz\xc4\x83 o diet\xc4\x83 s\xc4\x83rac\xc4\x83 \xc3\xaen carne, bogat\xc4\x83 \xc3\xaen plante \xc3\xae\xc8\x99i descresc semnificativ riscurile mortalit\xc4\x83\xc8\x9bii, relativ cu alte diete.  _NEWLINE_Statistic vorbind, \xc3\xaen Europa durata vie\xc8\x9bii este mai mare \xc3\xaen sudul Fran\xc8\x9bei, unde se urmeaz\xc4\x83 o diet\xc4\x83 mediteranean\xc4\x83 s\xc4\x83rac\xc4\x83 \xc3\xaen carne cu multe plante, dec\xc3\xa2t \xc3\xaen nordul Fran\xc8\x9bei, unde o diet\xc4\x83 bogat\xc4\x83 \xc3\xaen carne este comun\xc4\x83._NEWLINE_Un studiu al Instituitului de Medicin\xc4\x83 Preventiv\xc4\x83 \xc8\x99i Clinic\xc4\x83 a urm\xc4\x83rit via\xc8\x9ba a 19 subiec\xc8\x9bi vegetarieni (lacto-ovo) \xc8\x99i 19 omnivori recruta\xc8\x9bi din aceea\xc8\x99i regiune. S-a constatat c\xc4\x83 lacto-ovo vegetarienii au un nivel semnificativ mai mare de plasm\xc4\x83 carboximetilisin\xc4\x83 \xc8\x99i endoprodu\xc8\x99i avansa\xc8\x9bi glicemici dec\xc3\xa2t omnivorii. Aceste nivele mari joac\xc4\x83 o func\xc8\x9bie important\xc4\x83 \xc3\xaen rolul advers procesului de \xc3\xaemb\xc4\x83tr\xc3\xa2nire, sclerozei arteriale, diabetului \xc8\x99i c\xc4\x83derii renale cronice. _NEWLINE_Consumul fructozei este mai mare la vegetarieni.\n_START_SECTION_\nE.\xc2\xa0coli\n_START_PARAGRAPH_\nSe crede c\xc4\x83 vegetarianismul reduce infec\xc8\x9biile cauzate de E.\xc2\xa0coli (Escherichia coli), iar sus\xc8\x9bin\xc4\x83torii arat\xc4\x83 spre leg\xc4\x83tura dintre contamin\xc4\x83rile cu E.\xc2\xa0coli a m\xc3\xa2nc\xc4\x83rii \xc8\x99i fermele de carne \xc8\x99i lactate la scara industrial\xc4\x83. Cea mai recent\xc4\x83 epidemie de E.\xc2\xa0coli \xc3\xaen America de Nord a demonstrat, \xc3\xaenc\xc4\x83 o dat\xc4\x83, aceast\xc4\x83 leg\xc4\x83tur\xc4\x83 deoarece sursa infec\xc8\x9biei a fost descoperit\xc4\x83 a fi o ferm\xc4\x83 mare din Salinas Valley, ce prelucreaz\xc4\x83 carnea de vit\xc4\x83, care se situeaz\xc4\x83 la un kilometru de o p\xc4\x83\xc8\x99une de spanac, unde spanacul a devenit contaminat._NEWLINE_Sunt mai multe specii de E.\xc2\xa0coli \xc8\x99i pot fi g\xc4\x83site \xc3\xaen intestinele unui om s\xc4\x83n\xc4\x83tos, dar de cea letal\xc4\x83, Escherichia coli O157:H7, nu s-a auzit p\xc3\xa2n\xc4\x83 \xc3\xaen anii 1980. Se crede c\xc4\x83 acest tip a evoluat \xc3\xaen intestinele vitelor hr\xc4\x83nite cu cereale din fermele mari industriale. Pe aceste ferme gr\xc3\xa2nele sunt folosite ca m\xc3\xa2ncare pentru vite deoarece con\xc8\x9bin nutriente. Un efect secundar este cre\xc8\x99terea nivelului acidic din stomac - iar \xc3\xaen acest acid letalul O157:H7 prosper\xc4\x83._NEWLINE_\xc3\x8en 2003, un articol al Journal of Dairy Science (rom. Jurnalul Lactatelor) a g\xc4\x83sit c\xc4\x83 \xc3\xaentre 30% \xc8\x99i 80% din vite car\xc4\x83 E.\xc2\xa0coli O157:H7 . \xc3\x8en acela\xc8\x99i articol, a fost relevat c\xc4\x83 la vacile ce li se schimb\xc4\x83 dieta de la gr\xc3\xa2ne la furaj, \xc3\xaen 5 zile, abunden\xc8\x9ba O157-ului descre\xc8\x99te cu de 1000 de ori. Dar p\xc3\xa2n\xc4\x83 c\xc3\xa2nd asemenea schimb\xc4\x83ri sunt f\xc4\x83cute, sursa multor epidemii de E.\xc2\xa0coli va continua a fi carnea prelucrat\xc4\x83 industrial sau fermele de lactate._NEWLINE_Este mai probabil ca, dec\xc3\xa2t s\xc4\x83 schimbe modul de hr\xc4\x83nire a vitelor de pe fermele industriale, s\xc4\x83 fie presiune s\xc4\x83 se g\xc4\x83seasc\xc4\x83 solu\xc8\x9bii tehnologice precum iradierea m\xc3\xa2nc\xc4\x83rii, planuri pentru HACCP, sau pur \xc8\x99i simplu g\xc4\x83tirea mai \xc3\xaendelungat\xc4\x83 a c\xc4\x83rnii. Astfel de sugestii au dus la unii exper\xc8\x9bi, precum profesorul de \xc8\x99tiin\xc8\x9b\xc4\x83 \xc8\x99i ecologie jurnalistic\xc4\x83 de la UC Berkeley, Michael Pollan, s\xc4\x83 afirme c\xc4\x83 \xe2\x80\x9etoate aceste solu\xc8\x9bii trateaz\xc4\x83 E.\xc2\xa0coli O157:H7 ca un fapt inevitabil \xc3\xaen via\xc8\x9b\xc4\x83 dec\xc3\xa2t ceea ce este cu adev\xc4\x83rat: o circumstan\xc8\x9b\xc4\x83 a agriculturii industriale\xe2\x80\x9d ._NEWLINE_Bacteria poate fi luat\xc4\x83 \xc8\x99i de la m\xc3\xa2ncarea contaminat\xc4\x83 de excremente. Recentul caz de spanac \xc8\x99i ceap\xc4\x83 cu E.\xc2\xa0coli \xc3\xaen S.U.A. arat\xc4\x83 c\xc4\x83 m\xc3\xa2nc\xc4\x83rurile vegetariene sunt de asemenea susceptibile \xc3\xaengrijor\xc4\x83rii asupra siguran\xc8\x9bei dat\xc4\x83 de alimente . \xc3\x8en 2005, unele persoane care au consumat salat\xc4\x83 ambalat\xc4\x83 au fost infecta\xc8\x9bi cu E.\xc2\xa0coli , iar \xc3\xaen 2007 salata de firm\xc4\x83 a fost scoas\xc4\x83 de pe pia\xc8\x9b\xc4\x83 dup\xc4\x83 ce au g\xc4\x83sit infec\xc8\x9bii cu aceast\xc4\x83 bacterie  . De fapt, epidemiile de E.\xc2\xa0coli au implicat \xc8\x99i sucul de mere sau portocale nepasteurizat, lapte, lucerna \xc8\x99i chiar \xc8\x99i apa .\n_START_SECTION_\nAlte \xc3\xaengrijor\xc4\x83ri asupra alimenta\xc8\x9biei\n_START_PARAGRAPH_\nVariate \xc3\xaengrijor\xc4\x83ri asupra siguran\xc8\x9bei dat\xc4\x83 de alimentele de origine animal\xc4\x83 au dus la cre\xc8\x99terea num\xc4\x83rului de persoane ce aleg o diet\xc4\x83 semi-vegetarian\xc4\x83. Printre aceste \xc3\xaengrijor\xc4\x83ri se enumer\xc4\x83 pericolul gripei aviare la mezeluri, febra aftoas\xc4\x83 la carnea de oaie, bifenil policlorinat (PCB) la somon, intoxicare cu mercur la pe\xc8\x99te, concentra\xc8\x9bie mare de dioxin\xc4\x83 \xc3\xaen produse animale \xc8\x99i hormoni de cre\xc8\x99tere artificiali, antibiotice sau Encefalopatie bovin\xc4\x83 spongiform\xc4\x83 (BSE, cunoscut\xc4\x83 \xc8\x99i ca Boala Vacii Nebune) la carnea de vit\xc4\x83._NEWLINE_Conform numeroaselor organiza\xc8\x9bii, boala Creutzfeldt-Jakob la oameni este str\xc3\xa2ns legat\xc4\x83 de expunerea la agentul BSE, care a fost g\xc4\x83sit \xc3\xaen carnea de vit\xc4\x83. Toxine precum plumbul \xc8\x99i mercurul se pot bioacumula \xc3\xaen produsele animale \xc3\xaen concentra\xc8\x9bii mai mari dec\xc3\xa2t ce este considerat sigur. Legumele \xc8\x99i fructele au \xc8\x99i ele riscul de a fi contaminate cu reziduu de la pesticide sau cu chimicale interzise folosite pentru a coace fructele. Cazuri recente de epidemii de infec\xc8\x9bii cu salmonel\xc4\x83, contamin\xc4\x83ri ale untului de arahide sau legumelor congelate indic\xc4\x83 faptul c\xc4\x83 \xc8\x99i alimentele vegetariene sunt susceptibile contamin\xc4\x83rii.\n_START_SECTION_\nUz medical\n_START_PARAGRAPH_\n\xc3\x8en medicina vestic\xc4\x83, pacien\xc8\x9bii sunt sf\xc4\x83tui\xc8\x9bi c\xc3\xa2teodat\xc4\x83 s\xc4\x83 adere la dieta vegetarian\xc4\x83.  Unele specializ\xc4\x83ri alternative, precum Ayurveda \xc8\x99i Siddha, prescriu dieta aceasta ca o procedur\xc4\x83 normal\xc4\x83.\n_START_SECTION_\nFiziologie\n_START_PARAGRAPH_\nP\xc4\x83rerea general\xc4\x83 \xc3\xaen lumea \xc8\x99tiin\xc8\x9bific\xc4\x83 este c\xc4\x83 la fiziologia omului, cea mai indicat\xc4\x83 este dieta omnivor\xc4\x83. Grupul \xe2\x80\x9eVegetarian Resource Group\xe2\x80\x9d, printre al\xc8\x9bii, a concluzionat c\xc4\x83 oamenii sunt \xc3\xaen mod natural omnivori, dat\xc4\x83 fiind abilitatea de a digera at\xc3\xa2t carne c\xc3\xa2t \xc8\x99i plante, cu tendin\xc8\x9ba metabolic\xc4\x83 de a se adapta, ceea ce le d\xc4\x83 nevoi nutri\xc8\x9bionale satisf\xc4\x83cute de nutriente animale \xc8\x99i vegetale. _NEWLINE_Alte argumente sunt cele care precizeaz\xc4\x83 c\xc4\x83 anatomia omului este mai asem\xc4\x83n\xc4\x83toare cu a erbivorelor, cu tracturi intestinale lungi \xc8\x99i din\xc8\x9bi neascu\xc8\x9bi\xc8\x9bi, spre deosebire de omnivore \xc8\x99i carnivore. Din\xc8\x9bii umani, cu tot cu caninii relativ toci\xc8\x9bi, sunt mai asem\xc4\x83n\xc4\x83tori cu cei g\xc4\x83si\xc8\x9bi la animalele cu diete erbivore. Exper\xc8\x9bii \xc3\xaen nutri\xc8\x9bie cred c\xc4\x83 primii oameni neevolua\xc8\x9bi au ajuns s\xc4\x83 m\xc4\x83n\xc3\xa2nce carne ca rezultat al schimb\xc4\x83rii drastice a climatului, care a avut loc acum 3-4 milioane de ani \xc3\xaen urm\xc4\x83, c\xc3\xa2nd p\xc4\x83durile \xc8\x99i junglele s-au uscat \xc8\x99i au devenit zone de savan\xc4\x83, ceea ce a deschis oportunit\xc4\x83\xc8\x9bi de v\xc3\xa2n\xc4\x83toare.\n_START_SECTION_\nEtic\xc4\x83\n_START_PARAGRAPH_\nDiferite motive etice au fost sugerate pentru alegerea vegetarianismului. A fost argumentat, spre exemplu, c\xc4\x83 produc\xc8\x9bia, m\xc4\x83cel\xc4\x83rirea \xc8\x99i consumarea c\xc4\x83rnii unui animal nu este etic. Argumentele includ credin\xc8\x9ba \xc3\xaen drepturile animalelor, dezgustul fa\xc8\x9b\xc4\x83 de pricinuirea durerii unei viet\xc4\x83\xc8\x9bi capabil\xc4\x83 de a sim\xc8\x9bi, sau credin\xc8\x9ba \xc3\xaen faptul c\xc4\x83 uciderea nenecesar\xc4\x83 a altor animale este o mo\xc8\x99tenire gre\xc8\x99it\xc4\x83._NEWLINE_De asemenea, s-a argumentat c\xc4\x83, de\xc8\x99i produc\xc8\x9bia \xc8\x99i consumarea c\xc4\x83rnii poate fi acceptabil\xc4\x83 ca \xc8\x99i concept, modul prin care animalele sunt tratate \xc3\xaen industria comercial\xc4\x83 nu este etic\xc4\x83. Cartea \xe2\x80\x9eAnimal Liberation\xe2\x80\x9d (rom. Eliberarea animalelor) scris\xc4\x83 de Peter Singer a influen\xc8\x9bat foarte mult mi\xc8\x99carea drepturilor animalelor \xc8\x99i \xc3\xaen special vegetarianismului etic. \xc3\x8en \xc8\x9b\xc4\x83rile dezvoltate, vegetarianismul etic a devenit popular mai ales dup\xc4\x83 ce s-a aflat de fermele din fabrici, un sistem unde animalele sunt \xc8\x9binute \xc3\xaen mare parte din via\xc8\x9ba lor \xc3\xaen\xc4\x83untru, \xc3\xaen condi\xc8\x9bii ce restric\xc8\x9bioneaz\xc4\x83 mobilitatea. Porcii, g\xc4\x83inile ce depun ou\xc4\x83, puii pentru carne \xc8\x99i mieii sunt animalele cele mai des \xc8\x9binute sub aceste condi\xc8\x9bii. Mul\xc8\x9bi cred c\xc4\x83 acest tratament de care sufer\xc4\x83 animalele pentru produc\xc8\x9bia c\xc4\x83rnii sau produselor animale \xc3\xaei oblig\xc4\x83 s\xc4\x83 nu mai foloseasc\xc4\x83 niciodat\xc4\x83 aceste produse._NEWLINE_Argumente ce nu \xc8\x9bin de drepturile animalelor exist\xc4\x83 \xc3\xaen multe filozofii vegetariene. Avansarea \xc3\xaenc\xc4\x83lzirii globale este un factor cheie pentru vegetarienii preocupa\xc8\x9bi de mediul \xc3\xaenconjur\xc4\x83tor. Conform unui studiu f\xc4\x83cut de Universitatea din Chicago, schimbarea dietei cu carne \xc3\xaentr-una vegetarian\xc4\x83 reduce emisiile de carbon cu de 1,4 ori mai mult dec\xc3\xa2t cantitatea redus\xc4\x83 de la schimbarea unui Toyota Camry cu o ma\xc8\x99in\xc4\x83 hibrid. Asta din cauz\xc4\x83 c\xc4\x83 o cantitate mare de metan este \xc3\xaen aerul emis de la m\xc4\x83cel\xc4\x83rirea animalului, metanul fiind un gaz cu efect de ser\xc4\x83 cu 32% mai potent dec\xc3\xa2t dioxidul de carbon. Expedierea cerealelor \xc8\x99i a bovinelor joac\xc4\x83 un rol esen\xc8\x9bial \xc3\xaen problem\xc4\x83, dat fiind faptul c\xc4\x83 e nevoie de 8\xc2\xa0kg de cereale pentru a ob\xc8\x9bine 1\xc2\xa0kg de carne. Mul\xc8\x9bi vegetarieni cred c\xc4\x83 m\xc3\xa2nc\xc3\xa2nd at\xc3\xa2t de sus pe lan\xc8\x9bul trofic are un rol prea important la foametea global\xc4\x83 pentru a justifica consumarea c\xc4\x83rnii.\n_START_SECTION_\nReligie\n_START_PARAGRAPH_\nHinduismul \xc8\x99i jainismul \xc3\xaenva\xc8\x9b\xc4\x83 stilul vegetarian ca \xc8\x99i comportament moral, \xc3\xaen timp ce cre\xc8\x99tinismul \xc8\x99i islamul nu o fac. Budismul nu interzice carnea \xc3\xaen general, dar budismul Mahayana \xc3\xaencurajeaz\xc4\x83 vegetarianismul ca fiind benefic pentru dezvoltarea compasiunii.\n_START_SECTION_\nHinduism\n_START_PARAGRAPH_\nMajoritatea c\xc4\x83ilor hinduse con\xc8\x9bine vegetarianismul ca ideal. Sunt trei motive pentru acest lucru: principiul non-violen\xc8\x9bei (ahisma) aplicate animalelor, inten\xc8\x9bia de a oferi numai m\xc3\xa2ncare pur\xc4\x83 (vegetarian\xc4\x83) unei zeit\xc4\x83\xc8\x9bi, \xc8\x99i apoi de a primi-o \xc3\xaenapoi, \xc8\x99i convingerea cum c\xc4\x83 m\xc3\xa2ncarea non-vegetarian\xc4\x83 este d\xc4\x83un\xc4\x83toare pentru minte \xc8\x99i pentru dezvoltare spiritual\xc4\x83._NEWLINE_Non-violen\xc8\x9ba este o \xc3\xaengrijorare comun\xc4\x83 pentru toate tradi\xc8\x9biile vegetariene \xc3\xaen hinduism; celelalte dou\xc4\x83 aspecte sunt relevante pentru cei ce urmeaz\xc4\x83 c\xc4\x83i spirituale speciale. _NEWLINE_Totu\xc8\x99i, obiceiurile hindu\xc8\x99ilor variaz\xc4\x83 \xc3\xaen func\xc8\x9bie de comunitatea lor \xc8\x99i de tradi\xc8\x9biile regionale. Vegetarienii hindu\xc8\x99i evit\xc4\x83 de obicei ou\xc4\x83le, dar consum\xc4\x83 lapte \xc8\x99i produse lactate, deci sunt lacto-vegetarieni._NEWLINE_Mul\xc8\x9bi locuitori ai Indiei de la coast\xc4\x83 consum\xc4\x83 pe\xc8\x99te. Majoritatea hindu\xc8\x99ilor m\xc4\x83n\xc3\xa2nc\xc4\x83 carne.\n_START_SECTION_\nIudaism\n_START_PARAGRAPH_\nUn num\xc4\x83r de studen\xc8\x9bi evrei v\xc4\x83d vegetarianismul ca un ideal moral, nu din cauza grijii fa\xc8\x9b\xc4\x83 de animale, dar datorit\xc4\x83 faptului c\xc4\x83 m\xc4\x83cel\xc4\x83ritul animalelor cauzeaz\xc4\x83 individului ce execut\xc4\x83 asemenea acte dezvoltarea unor tr\xc4\x83s\xc4\x83turi de caracter negative. Astfel, grija lor are leg\xc4\x83tur\xc4\x83 cu efectele d\xc4\x83un\xc4\x83toare asupra omului, nu a bun\xc4\x83st\xc4\x83rii animalului. Rabinul Joseph Albo afirm\xc4\x83 c\xc4\x83 renun\xc8\x9barea la consumarea c\xc4\x83rnii pentru binele animalului nu este numai eronat moral, dar \xc8\x99i resping\xc4\x83tor._NEWLINE_Un om instruit, modern, care este deseori citat ca privind vegetarianismul cu mare \xc3\xaeng\xc4\x83duin\xc8\x9b\xc4\x83, este decedatul rabin Abraham Isaac Kook. \xc3\x8en scrierile sale, rabinul poveste\xc8\x99te despre vegetarianism ca un ideal \xc8\x99i arat\xc4\x83 spre faptul c\xc4\x83 Adam nu a \xc3\xaemp\xc4\x83rt\xc4\x83\xc8\x99it din carnea animalelor. Totu\xc8\x99i, \xc3\xaen context, el face acele comentarii \xc3\xaen descrierea sa a erei mesianic\xc4\x83. El ia \xc3\xaen considerare statutul moral al omului \xc3\xaen acea perioad\xc4\x83 ca fiind asem\xc4\x83n\xc4\x83tor cu cel al lui Adam \xc3\xaenainte de p\xc4\x83catul lui \xc8\x99i vede renun\xc8\x9barea la pl\xc4\x83cerea c\xc4\x83rnii animale ca parte din con\xc8\x99tien\xc8\x9ba moral\xc4\x83 ridicat\xc4\x83 ce va fi manifestat\xc4\x83 la timpul respectiv. Rabinul Kook este empatic \xc3\xaen pov\xc4\x83\xc8\x9buirea vegetarianismului de a nu fi adoptat ca o norm\xc4\x83 de conduit\xc4\x83 uman\xc4\x83 prioritar\xc4\x83 sosirii celei de-a doua erei mesaice._NEWLINE_Conform unor cabali\xc8\x99ti, doar unui mistic, care este capabil s\xc4\x83 simt\xc4\x83 \xc8\x99i s\xc4\x83 eleveze sufletele umane re\xc3\xaencarnate \xc8\x99i \xe2\x80\x9estr\xc4\x83lucirile divine\xe2\x80\x9d, ii se permite s\xc4\x83 consume carne, de\xc8\x99i m\xc3\xa2ncarea pulpii unui animal \xc3\xaenc\xc4\x83 poate s\xc4\x83 cauzeze pagube spiritulae sufletului. Un num\xc4\x83r de grupuri \xc8\x99i activi\xc8\x99ti vegetarieni evrei-ortodoc\xc8\x99i promoveaz\xc4\x83 asemenea idei  \xc8\x99i cred c\xc4\x83 permisiunea halakhic\xc4\x83 de a consuma carne este o indulgen\xc8\x9b\xc4\x83 temporar\xc4\x83 pentru cei care nu sunt \xc3\xaenc\xc4\x83 gata s\xc4\x83 accepte dieta vegetarian\xc4\x83._NEWLINE_Av\xc3\xa2nd rela\xc8\x9bii cu at\xc3\xa2t Iudaismul c\xc3\xa2t \xc8\x99i Cre\xc8\x99tinismul antic, membrii anticului grup religios Essene practicau vegetarianismul strict, \xc3\xaemp\xc4\x83r\xc8\x9bind o credin\xc8\x9b\xc4\x83 similar\xc4\x83 cu ideea hindu\xc8\x99ilor \xc8\x99i a jaini\xc8\x99tilor de Ahisma (sau \xe2\x80\x9elips\xc4\x83 de nocivitate\xe2\x80\x9d)._NEWLINE_Traducerea celor Zece Porunci a Torahului spune \xe2\x80\x9es\xc4\x83 nu ucizi\xe2\x80\x9d. Mul\xc8\x9bi argumenteaz\xc4\x83 c\xc4\x83 aceasta poate fi luat\xc4\x83 sub semnifica\xc8\x9bie de a nu ucide deloc, nici animale, nici oameni, sau cel pu\xc8\x9bin \xe2\x80\x9ecineva s\xc4\x83 nu ucid\xc4\x83 nenecesar\xe2\x80\x9d, \xc3\xaen acela\xc8\x99i mod \xc3\xaen care restric\xc8\x9biile ap\xc4\x83s\xc4\x83toare asupra sclaviei din Biblie au fost interpretate de teologii moderni ca sugerarea de a nu o face deloc.\n_START_SECTION_\nJainism\n_START_PARAGRAPH_\nCei care practic\xc4\x83 jainismul sunt, \xc3\xaen general, lacto-vegetarieni. Niciun produs ob\xc8\x9binut de la un animal mort nu este permis. Jaini\xc8\x99tii consider\xc4\x83 vegetarianismul ca dieta ideal\xc4\x83 \xc3\xaen mod similar cu hindu\xc8\x99ii, cu accentul pe principiul non-violen\xc8\x9bei. Aceasta este condi\xc8\x9bia indispensabil\xc4\x83 pentru progresul spiritual._NEWLINE_Unii indivizi foarte dedica\xc8\x9bi sunt fructarieni. Mierea este interzis\xc4\x83, deoarece colectarea acesteia este v\xc4\x83zut\xc4\x83 ca violen\xc8\x9b\xc4\x83 \xc3\xaempotriva albinelor. Unii jaini\xc8\x99ti nu consum\xc4\x83 p\xc4\x83r\xc8\x9bi ale plantelor care cresc \xc3\xaen p\xc4\x83m\xc3\xa2nt, ca r\xc4\x83d\xc4\x83cina, deoarece mici animale pot fi omor\xc3\xa2te c\xc3\xa2nd plantele sunt smulse.\n_START_SECTION_\nBudism\n_START_PARAGRAPH_\n\xc3\x8en Budismul din Theravada, Buddha \xc3\xaensu\xc8\x99i m\xc3\xa2nca carne \xc8\x99i nu le-o interzicea adep\xc8\x9bilor lui. Theravazii f\xc4\x83ceau distinc\xc8\x9bia clar\xc4\x83 \xc3\xaentre perceperea direct\xc4\x83 a vie\xc8\x9bii \xc8\x99i m\xc3\xa2ncatul c\xc4\x83rnii animalului, ce a fost deja omor\xc3\xa2t. Astfel, ei considerau c\xc4\x83 fiind m\xc4\x83celar sau v\xc3\xa2n\xc4\x83tor nu este etic, \xc8\x99i nu o promovau prin cump\xc4\x83rarea c\xc4\x83rnii, dar c\xc4\x83lug\xc4\x83rii nu puteau s\xc4\x83 o refuze dac\xc4\x83 li se oferea. Dar pentru oamenii de r\xc3\xa2nd nu exista interzicere. Majoritatea budi\xc8\x99tilor din Asia consum\xc4\x83 carne._NEWLINE_\xc3\x8en budismul Mahayana, sunt c\xc3\xa2teva texte sanscrite unde Buddha \xc3\xae\xc8\x99i sf\xc4\x83tuie\xc8\x99te adep\xc8\x9bii s\xc4\x83 evite produsele din carne. Budismul Mahayana \xc3\xaencurajeaz\xc4\x83 c\xc4\x83lug\xc4\x83rii s\xc4\x83 fie strict vegetarieni \xc8\x99i este recomandat pentru oamenii de r\xc3\xa2nd, dar nu se impune.\n_START_SECTION_\nIslam\n_START_PARAGRAPH_\nIslamul permite consumarea c\xc4\x83rnii dac\xc4\x83 aceasta e \xe2\x80\x9ehalal\xe2\x80\x9d (termen ar\xc4\x83besc pentru permis); totu\xc8\x99i, optarea pentru vegetarianism este valabil\xc4\x83. Aceasta este o decizie personal\xc4\x83, suportat\xc4\x83 de o filozofie religioas\xc4\x83 general\xc4\x83 ce impune bun\xc4\x83tatea fa\xc8\x9b\xc4\x83 de animale. _NEWLINE_Vegetarianismul a fost practicat de c\xc3\xa2\xc8\x9biva musulmani cu influen\xc8\x9b\xc4\x83, printre care teologul indian \xc8\x99i poet  R\xc3\xa2bi\xe2\x80\x98ah al-\xe2\x80\x98Adaw\xc3\xaeyah of Basrah, care a murit \xc3\xaen anul 801 \xc8\x99i de maestrul Bawa Muhaiyaddeen din Sri Lanka._NEWLINE_Musulmanii au de asemenea libertatea alegerii \xc3\xaen cazuri medicale, sau dac\xc4\x83 pur \xc8\x99i simplu nu le place carnea. Dar alegerea de a m\xc3\xa2nca vegetarian poate fi controversat\xc4\x83. Conform lui H\xc3\xa2fiz Nazr Ahmad, de\xc8\x99i num\xc4\x83rul de vegetarieni musulmani cre\xc8\x99te, aderen\xc8\x9bii individuali tind s\xc4\x83 o \xc8\x9bin\xc4\x83 un secret. \xc3\x8en ianuarie 1996, Uniunea Vegetarian\xc4\x83 Interna\xc8\x9bional\xc4\x83 a fondat Societatea Vegetarian\xc4\x83 Musulman\xc4\x83. Au men\xc8\x9bionat din Coran: \xe2\x80\x9eNu este un animal pe p\xc4\x83m\xc3\xa2nt, nici pas\xc4\x83re ce zboar\xc4\x83 pe propriile aripi \xe2\x80\x94 dar ei sunt o comunitate ca tine\xe2\x80\x9d (Coranul, 6:38)._NEWLINE_Mul\xc8\x9bi musulmani care m\xc4\x83n\xc3\xa2nc\xc4\x83 de obicei carne vor selecta op\xc8\x9biunile vegetariene c\xc3\xa2nd vor m\xc3\xa2nca \xc3\xaen restaurante non-halal. \xc3\x8en acest mod vor fi cer\xc8\x9bi \xc3\xaen observarea restric\xc8\x9biilor dietetice.\n_START_SECTION_\nSikhism\n_START_PARAGRAPH_\nAdep\xc8\x9bii Sikhismului sunt diviza\xc8\x9bi dup\xc4\x83 opinia lor \xc3\xaen leg\xc4\x83tur\xc4\x83 cu statusul religiei lor fa\xc8\x9b\xc4\x83 de consumarea c\xc4\x83rnii. De\xc8\x99i mul\xc8\x9bi sikhi consum\xc4\x83 carne, majoritatea sikhilor ini\xc8\x9bia\xc8\x9bi se ab\xc8\x9bin de la m\xc3\xa2ncarea acesteia sau a ou\xc4\x83lelor._NEWLINE_Guru Nanak a spus c\xc4\x83 orice consumare de m\xc3\xa2ncare implic\xc4\x83 o drenare a resursleor P\xc4\x83m\xc3\xa2ntului \xc8\x99i astfel, a vie\xc8\x9bii. Al zecelea guru, Guru Gobind Singh, a interzis sikhi\xc8\x99tilor s\xc4\x83 m\xc4\x83n\xc3\xa2nce halal sau Kutha (orice fel the carne m\xc4\x83cel\xc4\x83rit\xc4\x83 ritualic), deoarece credin\xc8\x9ba Sikh spune c\xc4\x83 sacrificarea unui animal \xc3\xaen numele lui Dumnezeu este doar ritualic (\xc8\x99i trebuie evitat).\n_START_SECTION_\nNeo-p\xc4\x83g\xc3\xa2nism\n_START_PARAGRAPH_\nMul\xc8\x9bi care practic\xc4\x83 o credin\xc8\x9b\xc4\x83 care cade sub defini\xc8\x9bia neo-p\xc4\x83g\xc3\xa2n\xc4\x83 sunt de asemenea vegetarieni. De c\xc3\xa2nd neo-p\xc4\x83g\xc3\xa2nismul accentueaz\xc4\x83 sanctitatea P\xc4\x83m\xc3\xa2ntului \xc8\x99i Naturii, o diet\xc4\x83 vegetarian\xc4\x83 este adoptat\xc4\x83 din grijile fa\xc8\x9b\xc4\x83 de mediul \xc3\xaenconjur\xc4\x83tor \xc8\x99i/sau bun\xc4\x83starea animalelor.\n_START_SECTION_\nCultur\xc4\x83\n_START_PARAGRAPH_\nOamenii pot alege s\xc4\x83 fie vegetarieni datorit\xc4\x83 cre\xc8\x99terii \xc3\xaentr-un mediu de natur\xc4\x83 vegetarian\xc4\x83, sau a unui partener, membru al familiei sau prieten vegetarian. O societate predominant \xc8\x99i prin tradi\xc8\x9bie vegetarian\xc4\x83 de asemenea promoveaz\xc4\x83 continuarea unei astfel de tradi\xc8\x9bii._NEWLINE_Vegetarianismul pe timp limitat pare s\xc4\x83 fie atr\xc4\x83g\xc4\x83tor pentru tinerii din societ\xc4\x83\xc8\x9bile vestice. \xc3\x8entr-un experiment din 2007, elaborat de Universitatea Michigan Medical School, cu inten\xc8\x9bia de a studia cum se r\xc4\x83sp\xc3\xa2ndesc memele, a dus la o \xc3\xaencercare inclus\xc4\x83 de a \xc3\xaencuraja vegetarianismul pe timp limitat. Mema \xc3\xaens\xc4\x83\xc8\x99i  a adus la via\xc8\x9b\xc4\x83 conceptul de \xe2\x80\x9eMiercurea Vegetarian\xc4\x83\xe2\x80\x9d. Aceasta sugereaz\xc4\x83 c\xc4\x83 aceia care opteaz\xc4\x83 pentru vegetarianismul pe timp limitat ar consuma hrana normal\xc4\x83 zilnic, cu excep\xc8\x9bia fiec\xc4\x83rui miercuri al s\xc4\x83pt\xc4\x83m\xc3\xa2nii, unde trebuie s\xc4\x83 men\xc8\x9bin\xc4\x83 o diet\xc4\x83 vegetarian\xc4\x83.\n_START_SECTION_\nPsihologic\n_START_PARAGRAPH_\nUnii vegetariene aleg s\xc4\x83 practice acest stil de via\xc8\x9b\xc4\x83 deoarece g\xc4\x83sesc carnea \xc8\x99i produsele din carne din punct de vedere estetic neapetizant. \xe2\x80\x9eThe Whole Earth Vegetarian Catalogue\xe2\x80\x9d a elaborat teza 49 de motive pentru a fi vegetarian, printre care \xc8\x99i acela cum c\xc4\x83 \xe2\x80\x9ep\xc4\x83r\xc8\x9bi ale animalelor \xc3\xaen descompunere, fie \xc3\xaen congelator, fie servite la restaurant, nu pot fi niciodat\xc4\x83 satisf\xc4\x83c\xc4\x83toare estetic sim\xc8\x9burilor precum alimentele din surse vegetale. Doar obi\xc8\x99nuin\xc8\x9ba poate permite unei persoane s\xc4\x83 nu perceap\xc4\x83 acest lucru: o schimbare \xc3\xaen diet\xc4\x83 o face evident\xc4\x83\xe2\x80\x9d._NEWLINE_Metafora f\xc4\x83cut\xc4\x83 de Douglas Dunn este aceea dac\xc4\x83 \xc3\xaei dai unui copil un m\xc4\x83r \xc8\x99i un pui viu, copilul, instictiv, s-ar juca cu puiul \xc8\x99i ar m\xc3\xa2nca m\xc4\x83rul, pe c\xc3\xa2nd dac\xc4\x83 unei pisici i s-ar da acelea\xc8\x99i alternative, alegerea ar fi una opus\xc4\x83 celei copilului. De\xc8\x99i poate fi considerat\xc4\x83 o compara\xc8\x9bie e\xc8\x99uat\xc4\x83, din moment ce pisicile sunt carnivore, s-a f\xc4\x83cut referire l-a faptul c\xc4\x83 la omnivore asemenea omului - precum cimpanzeii -, la puii lor s-ar putea s\xc4\x83 nu existe instinctul de omor pentru prad\xc4\x83, cum ar fi acela pentru galago din Senegal, c\xc3\xa2nd i se prezint\xc4\x83 unul \xc3\xaempreun\xc4\x83 cu un fruct, de\xc8\x99i ace\xc8\x99tia sunt v\xc3\xa2na\xc8\x9bi de c\xc4\x83tre cimpanzei. \xc8\x98i aceast\xc4\x83 compara\xc8\x9bie poate suferi datorit\xc4\x83 unui sofism logic, \xe2\x80\x9ea apela la natur\xc4\x83\xe2\x80\x9d._NEWLINE_\xc3\x8entr-o afirma\xc8\x9bie similar\xc4\x83, Scott Adams - tot un vegetarian - a spus: \xe2\x80\x9ePe c\xc3\xa2nd o vac\xc4\x83 vie \xc3\xael face pe leu s\xc4\x83 saliveze, omului nu-i vine dec\xc3\xa2t s\xc4\x83 zic\xc4\x83 \xc2\xabmuu\xc2\xbb \xc8\x99i s\xc4\x83 vad\xc4\x83 dac\xc4\x83 vaca r\xc4\x83spunde\xe2\x80\x9d._NEWLINE_\xc3\x8en terapia unor tulbur\xc4\x83ri mintale \xc8\x99i/sau intoleran\xc8\x9be alimentare, dietele vegetariene sunt considerate un element necesar.\n_START_SECTION_\nEconomic\n_START_PARAGRAPH_\nUn vegetarian economic este un individ care practic\xc4\x83 dieta vegetarian\xc4\x83 din punctul de vedere filozofic ce cuprinde fapte precum s\xc4\x83n\xc4\x83tatea public\xc4\x83 \xc8\x99i foametea mondial\xc4\x83, convingerea c\xc4\x83 m\xc3\xa2ncarea c\xc4\x83rnii este nejustificat economic, fiind parte doar dintr-o strategie de tr\xc4\x83ire simpl\xc4\x83 sau doar din necesitate. Conform Institutului World Watch reduceri masive \xc3\xaen consumarea c\xc4\x83rnii \xc3\xaen na\xc8\x9biunile industriale va u\xc8\x99ura povara institu\xc8\x9biilor de s\xc4\x83n\xc4\x83tate \xc3\xaen timp ce va \xc3\xaembun\xc4\x83t\xc4\x83\xc8\x9bi s\xc4\x83n\xc4\x83tatea public\xc4\x83._NEWLINE_Printre vegetarienii economici se num\xc4\x83r\xc4\x83 \xc8\x99i persoanele din lumea a treia, care urmeaz\xc4\x83 o diet\xc4\x83 vegetarian\xc4\x83 doar din cauza pre\xc8\x9bului crescut al c\xc4\x83rnii.\n_START_SECTION_\nCondi\xc8\x9bii de munc\xc4\x83\n_START_PARAGRAPH_\nUnele grupuri promoveaz\xc4\x83 vegetarianismul ca un mod de a compensa tratamentul \xc8\x99i condi\xc8\x9biile de munc\xc4\x83 umile a muncitorilor din industriile de carne. Aceste grupuri citeaz\xc4\x83 studii ar\xc4\x83t\xc3\xa2nd pagubele psihologice cauzate de lucrul \xc3\xaen industrii de carne, \xc3\xaen special \xc3\xaen fabrici \xc8\x99i medii industrializate, \xc8\x99i aduc argumente c\xc4\x83 industria de carne violeaz\xc4\x83 drepturile muncitorilor, prin punerea acestora s\xc4\x83 execute sarcini dificile \xc8\x99i epuizante f\xc4\x83r\xc4\x83 consiliere, antrenament sau informare adecvat\xc4\x83. Totu\xc8\x99i, condi\xc8\x9biile de munc\xc4\x83 a muncitorilor \xc3\xaen agricultur\xc4\x83, \xc3\xaen special a celor non-permanen\xc8\x9bi, r\xc4\x83m\xc3\xa2n s\xc4\x83race \xc8\x99i cu mult dedesubt celor din alte sectoare economice. Accidente, incluz\xc3\xa2nd intoxicarea cu pesticide, printre fermieri \xc8\x99i muncitori de c\xc3\xa2mp contribuie la cre\xc8\x99terea riscurilor de s\xc4\x83n\xc4\x83tate, precum mortalitate. De fapt, conform International Labour Organization, agricultura se num\xc4\x83r\xc4\x83 printre primele trei cele mai periculoase slujbe din lume.\n_START_SECTION_\nDemografic\xc4\x83\n_START_PARAGRAPH_\nUn studiu observa\xc8\x9bional din Jurnalul Britanic de Medicin\xc4\x83, de\xc8\x99i f\xc4\x83cut \xc3\xaentre subiec\xc8\x9bi cu un IQ mediu \xc8\x99i cu diferen\xc8\x9be mici \xc3\xaentre ei, a aflat c\xc4\x83 IQ-ul crescut \xc3\xaen copil\xc4\x83rie este asociat cu vegetarianismul mai t\xc3\xa2rziu \xc3\xaen via\xc8\x9b\xc4\x83. Conform acestui studiu \xe2\x80\x9eUn IQ mai mare la v\xc3\xa2rsta de 10 ani a fost asociat cu probabilitatea mare de a fi vegetarian la 30 de ani [...] IQ-ul a r\xc4\x83mas prev\xc4\x83z\xc4\x83tor semnificativ statistic de a fi vegetarian ca adult dup\xc4\x83 ajustarea pentru clasa social\xc4\x83 (at\xc3\xa2t \xc3\xaen copil\xc4\x83rie c\xc3\xa2t \xc8\x99i la maturitate), calific\xc4\x83ri academice sau voca\xc8\x9bionale \xc8\x99i sex\xe2\x80\x9d. Dar asemenea corela\xc8\x9bii pot fi explicate de leg\xc4\x83tura \xc3\xaentre IQ-ul ridicat \xc8\x99i tendin\xc8\x9ba spre non-conformism, precum \xc8\x99i con\xc8\x99tientizarea mai mare fa\xc8\x9b\xc4\x83 de s\xc4\x83n\xc4\x83tate.\n_START_SECTION_\nStatistici pe sexe\n_START_PARAGRAPH_\nUn studiu din 1992 condus de organiza\xc8\x9bia cercet\xc4\x83rilor Yankelovich sus\xc8\x9bine: \xe2\x80\x9edin cele 12,4 milioane de persoane care se numesc vegetarieni, 68% sunt de gen feminin \xc8\x99i doar 32% masculin.\xe2\x80\x9d_NEWLINE_Unele studii arat\xc4\x83 c\xc4\x83 la femeile vegetariene este mai probabil s\xc4\x83 aib\xc4\x83 copii de gen feminin. Printr-un sondaj de 6,000 de femei gravide \xc3\xaen 1998 au descoperit c\xc4\x83, \xc3\xaen timp ce \xc3\xaen Mare Britanie media este de 106 b\xc4\x83ie\xc8\x9bi n\xc4\x83scu\xc8\x9bi la fiecare 100 fete, pentru mamele vegetariene raportul este de doar 85 b\xc4\x83ie\xc8\x9bi la 100 fete. Dar aceast\xc4\x83 cercetare a fost mai t\xc3\xa2rziu anulat\xc4\x83. _NEWLINE_Sunt specula\xc8\x9bii c\xc4\x83 dietele bogate \xc3\xaen soia, datorit\xc4\x83 con\xc8\x9binutului de isoflavon, pot avea efect feminizant pentru oameni, din cauza fitoestrogenului. Cei care au propus aceast\xc4\x83 teorie sus\xc8\x9bin c\xc4\x83 dietele bogate \xc3\xaen isoflavon devanseaz\xc4\x83 pubertatea la fete \xc8\x99i am\xc3\xa2n\xc4\x83 pubertatea la b\xc4\x83ie\xc8\x9bi.\n_START_SECTION_\nInforma\xc8\x9bii specifice pe \xc8\x9bar\xc4\x83\n_START_PARAGRAPH_\nVegetarianismul este v\xc4\x83zut \xc3\xaen diferite moduri prin lume. \xc3\x8en unele zone exist\xc4\x83 chiar suport legal \xc8\x99i cultural, dar \xc3\xaen altele dieta este prost \xc3\xaen\xc8\x9beleas\xc4\x83 \xc8\x99i dezaprobat\xc4\x83. \xc3\x8en multe \xc8\x9b\xc4\x83ri etichetarea m\xc3\xa2nc\xc4\x83rii se practic\xc4\x83 pentru a face mai u\xc8\x99or pentru vegetarieni s\xc4\x83 identifice alimentele compatibile cu dieta lor. _NEWLINE_\xc3\x8en India, nu numai c\xc4\x83 se eticheteaz\xc4\x83 produsele din magazine, dar multe restaurante sunt etichetate ca fiind fie \xe2\x80\x9eVegetariene\xe2\x80\x9d sau \xe2\x80\x9eNon-vegetariene\xe2\x80\x9d. Oamenii vegetarieni din India sunt de obicei lacto-vegetarieni \xc8\x99i astfel, majoritatea restaurantelor vegetariene v\xc3\xa2nd produse lactate, dar nu \xc8\x99i ou\xc4\x83. Prin compara\xc8\x9bie, restaurantele vegetariene din Occident v\xc3\xa2nd \xc8\x99i ou\xc4\x83."